6. Kirik ja evangelisatsioon  Kinnitame, et Kristus saadab oma lunastatud rahva maailma nõnda nagu Isa saatis Tema. See läkitus kutsub meid Tema eeskujul sama sügavalt ja ennastohverdavalt liginema  maailmale. Meil on vaja välja murda oma koguduslikest getodest ja tungida mittekristlikku ühiskonda. Kiriku ohverdava teenimise misjonis on evangelisatsioon primaarne. Maailma evangeliseerimine nõuab kogu kirikult tervikliku evangeeliumi viimist kogu maailma. Kirik asub Jumala kosmilise eesmärgi keskmes ja on Tema määratud vahend evangeeliumi levitamiseks. Kuid kirik, kes kuulutab risti, peab ka ise olema ristiga märgistatud. Evangelisatsioonile saab komistuskiviks, kui kirik reedab evangeeliumi, kui tal  puudub elav usk Jumalasse, tõeline armastus inimeste vastu ja vastutustundlik ausus kõiges - kaasa arvatud karjäär ja finantsküsimused. Kirik ei ole niivõrd institutsioon, kuivõrd Jumala rahva kogukond. Teda ei tohi samastada mõne konkreetse kultuuri, ühiskondliku või poliitilise süsteemi ega inimliku ideoloogiaga.  Jh 17:18; 20:21; Mt 28:19-20; Ap 1:8; 20:27; Ef 1:9-10; 3:9-11; Gl 6:14,17; 2Kr 6:3-4; 2Tm 2:19-21; Fl 1:27